**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

**ԳԼԽԱՎՈՐ ՔԱՐՏՈՒՂԱՐ**

0010, ք.Երևան, Տիգրան Մեծի պող.4

Հեռ. 011 52 18 77

Էլ. փոստ. info@spm.am

Կայք. www.stateproperty.am

**«ՍԵՄ 2017» ՍՊԸ-Ի ՏՆՕՐԵՆ**

**ՎԱՐԴԱՆ ՍՈՂՈՄՈՆՅԱՆԻՆ**

**Ք. ԵՐԵՎԱՆ, ԱՐԳԻՇՏԻ 7/13 ԲՆ․33**

**sem2017@internet.ru**

 Հարգելի´պարոն Սողոմոնյան,

Համաձայն ՀՀ ՏԿԵՆ պետական գույքի կառավարման կոմիտեի (այսուհետ` Պատվիրատու) և «Սեմ 2017» ՍՊԸ-ի (այսուհետ` Վաճառող) միջև Պետական գույքի կառավարման կոմիտեի կարիքների համար օդորակիչների ձեռքբերման նպատակով 2024 թվականի հունվարի 5-ին կնքված թիվ ՊԳԿԿ-ԷԱՃԱՊՁԲ-2024/4 ծածկագրով «Պետության կարիքների համար ապրանքի մատակարարման» պայմանագրի (այսուհետ` Պայմանագրի) 1.1 կետով սահմանված կարգի` «Սեմ 2017» ՍՊԸ-ն պարտավոր էր մատակարարել Հավելված 1-ի 3-րդ չափաբաժնով սահմանված ապրանքը Հավելված 2-ով սահմանված ժամկետում ու ծավալներով։

Ձեր կազմակերպության կողմից չի մատակարարվել համապատասխան ապրանքը, որը հանգեցրել է Պայմանագրի էական պայմանների խախտման՝ համաձայն Պայմանագրի 2․1․1 կետի: Հետևաբար, Պայմանագրի 2.1.7 ենթակետի համաձայն, Պատվիրատուն ստիպված է միակողմանի լուծել Պայմանագիրը:

Հիմք ընդունելով Պայմանագրի 2.1.7 ենթակետի պա­հանջները՝ Պետական գույքի կառավարման կոմիտեն 2024 թվականի օգոստոսի 19-ից միակողմանի լուծում է 2024 թվականի հունվարի 5-ին կնքված ՊԳԿԿ-ԷԱՃԱՊՁԲ-2024/4 ծածկագրով պայմանագիրը 3-րդ չափաբաժնի չմատակարարված մասի չափով (3 հատ, օդորակիչ 24000 BTU, ընդհանուր՝ 1 350 000 ՀՀ դրամ արժեքով):

Համաձայն ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 17-րդ ենթակետի՝ Պայմանագիրը միակողմանի լուծելու մասին ծանուցումը 2024 թվականի օգոստոսի 20-ին կտեղադրվի տեղեկագրում, որին հաջորդող տասներորդ օրացուցային օրը կկայացվի Պատվիրատուի ղեկավարի որոշումը Վաճառողին գնումների գործընթացին մասնակցելու իրավունք չունեցող մասնակիցների ցուցակում ներառելու մասին: Որոշումը կայացվելուն հաջորդող օրը այն գրավոր կտրամադրվի լիազորված մարմնին և Վաճառողին:

Հիմք ընդունելով «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերությունը՝ հայտնում ենք, որ եթե մինչև Պատվիրատուի ղեկավարի որոշման կայացման վերջնաժամկետը լրանալու օրը ՀՀ ֆինանսների նախարարության կենտրոնական գանձապետարանի 900008000664 հաշվեհամարին Վաճառողի կողմից վճարվեն պայմանագրի ապահովման 135 000 (հարյուր երեսունհինգ հազար) ՀՀ դրամ և որակավորման ապահովման 202 500 (երկու հարյուր երկու հազար հինգ հարյուր) ՀՀ դրամ գումարները, ինչպես նաև վճարված կտրոնների բնօրինակները մինչև ժամկետի լրանալը ներկայացվեն Պետական գույքի կառավարման կոմիտե, ապա Պատվիրատուն Վաճառողին գնումների գործընթացին մասնակցելու իրավունք չունեցող մասնակիցների ցուցակում ներառելու որոշում չի կայացնի։

**ՀԱՐԳԱՆՔՈՎ՝**

 **ՄԱՐՈ ՄԱՐԳԱՐՅԱՆ**

